30/09/2011 | Administración LocalMunicipal
Ferrol
Padroado Municipal de Deportes do Concello de Ferrol
Bases da convocatoria de escolas deportivas para a tempada 2011-2012

1.–FINALIDADE E OBXECTO. A presente convocatoria ten por finalidade a promoción de escolas deportivas, organizadas e realizadas por clubes deportivos do Concello de Ferrol, de carácter formativo e non competitivas. O obxecto da convocatoria e colaborar cos gastos derivados da realización das actividades das escolas deportivas.2.–CONTÍA. A contía total que se destina a esta finalidade será de 12.000 euros con cargo ao orzamento prorrogado do ano 2011 e a partida presupostaria 0501-3410-48018.3.–DESTINATARIOS. Poderán acceder a estas axudas os clubes deportivos inscritos no Rexistro do Patronato Municipal de Deportes.4.–DOCUMENTACIÓN. Os solicitantes deberán presentar a seguinte documentación: 4.1.–Unha solicitude debidamente cumprimentada, modelo que se facilitará nas oficinas do Patronato Municipal de Deportes do Concello (praza de Armas, s/n, 15402 - Ferrol) no que figurarán, entre outros datos, a contía da axuda solicitada, así como o orzamento de ingresos e gastos do clube para o desenvolvemento da escola deportiva.4.2.–Achegar xunto coa solicitude a seguinte documentación: – Autorización do Consello Escolar ou dirección do centro no caso de que a escola deportiva se organice nun centro educativo. – Unha memoria explicativa da actividade que realizará a escola deportiva na que se especifiquen: a.–Período de desenvolvemento das actividades. b.–Cadro horario de realización das mesmas. c.–Detalle das actividades deportivas que organiza. d.–Número de participantes e relación nominal, así como anos de nacemento. e.–Número de monitores-adestradores que estean á fronte de cada unha, con expresión da titulación de cada un deles. Deberán entregar unha fotocopia do título deportivo. f.–Detalle por conceptos de ingresos e gastos da actividade durante a temporada 2011-12. No apartado de ingresos figurará a axuda solicitada. No de gastos admitiranse soamente as partidas e os límites que a continuación se especifican: f.1.–GASTOS DE PERSOAL (monitores): máximo 120 euros/mes. f.2.–MATERIAL DEPORTIVO. a.–Escolas con 50 participantes ou inferior: máximo de 300 euros. b.–Escolas con máis de 50 participantes: máximo de 400 euros. f.3.–GASTOS DE ADMINISTRACIÓN. a.–Escolas con 50 participantes ou inferior: máximo de 200 euros. b.–Escolas con máis de 50 participantes: máximo de 250 euros. f.4.–SEGURO DE RESPONSABILIDADE CIVIL.4.3.–Impreso selado pola entidade bancaria que corresponda, de conta na que figure o clube como titular e o seu número.4.4.–Declaración do clube asinada polo seu secretario co visto e prace do presidente de non atoparse en ningún dos supostos de incapacidade e incompatibilidade para a percepción de subvencións ou axudas públicas e que os datos que se aportan no expediente de solicitude responden á realidade.4.5.–Compromiso de publicitar a colaboración do Patronato Municipal de Deportes do Concello de Ferrol e de utilizar, preferentemente, o Galego como lingua vehicular. O Concello poderá pedir onde proceda a confirmación de todos os datos anteriores.5.–LUGAR E PRAZO DE ADMISIÓN DE SOLICITUDES. As solicitudes acompañadas da documentación complementaria, de acordo co establecido na base anterior, presentaranse no Rexistro Xeral do Patronato Municipal de Deportes (praza de Armas, s/n), en horario de atención ao público, e será de 15 días naturais a partir da publicación destas bases no BOP.6.–CRITERIOS DE VALORACIÓN. a.–Número de participantes totais. Ata 15 puntos. b.–Titulación dos monitores-adestradores que impartan as ensinanzas. Non se terán en conta as titulacións que non presenten a fotocopia acreditativa compulsada. Ata 5 puntos. c.–Titulación do coordinador responsábel da escola deportiva. Ata 5 puntos. d.–Horario semanal e programa de actividades. Ata 10 puntos. e.–Acreditación do n.º de alumnos na escola con algunha eiva física, psíquica ou sensorial. Ata 5 puntos. O gasto do seguro de responsabilidade civil será considerado ata unha contía máxima de 250 euros. O importe da subvención será proporcional á suma da puntuación obtida da aplicación do anterior baremo máis o importe do seguro de responsabilidade civil. No caso de que un clube desenvolva máis dunha escola, o baremo se lle aplicará independentemente a cada unha. En ningún caso o importe da axuda municipal poderá ser de tal contía que, en concorrencia con subvencións ou axudas doutras administracións e os ingresos propios da Escola Deportiva supere o custo das actividades a desenvolver polo beneficiario 7.–TRAMITACIÓN. O Patronato de Deportes do Concello, revisará os expedientes de solicitude e verificará que conteñen a documentación esixida. Se resulta que a documentación está incompleta ou defectuosa, requirirase ao solicitante para que no prazo de DEZ DÍAS HÁBILES a partir da data da notificación, achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite.8.–RESOLUCIÓN. A formulación das propostas de concesión das subvencións corresponderá á mesma comisión avaliadora prevista na convocatoria das subvencións para os equipos de base. A devandita proposta elevarase á Xunta do Patronato Municipal de Deportes para a súa resolución.9.–NOTIFICACIÓN E XUSTIFICACIÓN. Unha vez aprobada a subvención, será notificada aos interesados a través do Patronato Municipal de Deportes. A data límite de presentación dos xustificantes non poderá exceder do 10 de xuño de 2011. Non obstante, poderán presentarse xustificacións parciais sempre e cando corresponda ao ano 2011. A documentación necesaria para xustificar a subvención será a seguinte: 1.–Orixinais das facturas ou fotocopias compulsadas de gastos realizadas nas actividades, todas elas correspondentes ao ano 2011 e ao último trimestre de 2010, e incluirán no orixinal, a seguinte dilixencia: DILIXENCIA.–Para facer constar que esta factura utilizouse como xustificante de gastos para a obtención dunha subvención ou convenio co Patronato Municipal de Deportes do Concello de Ferrol. Presidente, Secretario, As facturas deberán conter os seguintes requisitos: a.–Nome, razón social e NIF ou CIF de quen emite a factura. b.–Nome, domicilio social e CIF e do clube beneficiario da subvención. c.–Detalle dos servicios prestados, contía dos mesmos con expresión do IVE, se non están exentos.2.–Aceptaranse como xustificantes de gasto recibos de monitores, adestradores ou coordinador nos que figuren con claridade o nome e apelidos do receptor, o seu DNI, a cantidade percibida e o concepto da mesma.3.–Declaración do clube, asinada polo secretario con visto e prace do presidente, na que se exprese, baixo a súa responsabilidade, non ter débedas ni co Patronato Municipal de Deportes nin co Concello de Ferrol e ter cumprido o programa de actividades.4.–Declaración do clube, asinada polo secretario con visto e prace do presidente, das subvencións ou axudas obtidas, se é o caso, ou de non ter recibida axuda alguna con idéntica finalidade. O importe dos gastos xustificados deberá alcanzar polo menos o importe da subvención. De non cumprirse algún dos requisitos anteriormente mencionados darase un prazo de 10 días hábiles, para achegar a documentación que sexa precisa. Vencidos os prazos e prórrogas que se establecen na presente base sen que o beneficiario da subvención achegase a correspondente documentación, a devandita subvención entenderase automaticamente anulada.10.–PAGO. Cumpridas as esixencias de xustificación documental citadas nestas bases, se prodecedá a tramitación para o seu pago.11.–RESPONSABILIDADE E RÉXIME SANCIONADOR.11.1.–Tanto o Patronato como o Concello poderán dispor que se efectúen as comprobacións oportunas sobre a veracidade dos datos presentados polos solicitantes, para unha mellor valoración das solicitudes e resolución dos expedientes.11.2.–Os beneficiarios, baixo a súa responsabilidade, virán obrigados a comunicar ao Concello a obtención de subvencións ou axudas para a mesma finalidade, procedentes de calquera administración pública ou ente público.11.3.–Así mesmo o beneficiario facilitará canta información lle sexa requirida polo Tribunal de Contas ou Consello de Contas, no seu caso.11.4.– Reintegro das cantidades concedidas. –O incumprimento dalgunha das cláusulas previstas no presente convenio de colaboración poderá conlevar á obriga de reintegro parcial ou total dos fondos recibidos, así como ao pago dos xuros de mora que se devenguen dende o día no que se realizou o pagamento ata o momento no que se acorde a procedencia do reintegro. Dito procedemento realizarase de conformidade co disposto nos artigos 41 e seguintes da Lei 38/2003 (LGS) e nos art.91 e seguintes do RD 887/2006. Ferrol, 13 de setembro de 2011. A presidenta delegada Susana Martínez Galdós